ಕನಿಷ್ಠ ಪಕ್ಷ ಎರಡು ವಿವಿಧ ರೀತಿಯ ಸೈಕ್ಲೊಆಕ್ಸಿಜನೇಸ್‌ಗಳಿವೆ: COX-1 ಮತ್ತು COX-2. ಆಸ್ಪಿರಿನ್‌ COX-1ಅನ್ನು ಪ್ರತಿಕ್ರಮಿಸದ ರೀತಿಯಲ್ಲಿ ಪ್ರತಿರೋಧಿಸುತ್ತದೆ ಹಾಗೂ COX-2ರ ಕಿಣ್ವಾತ್ಮಕ ಕ್ರಿಯೆಯನ್ನು ಪರಿವರ್ತಿಸುತ್ತದೆ. ಸಾಮಾನ್ಯವಾಗಿ COX-2 ಪ್ರೋಸ್ಟನೋಯ್ಡ್‌ಗಳನ್ನು ಉತ್ಪತ್ತಿ ಮಾಡುತ್ತದೆ, ಇವುಗಳಲ್ಲಿ ಹೆಚ್ಚಿನವು ಉರಿಯೂತವನ್ನು ಉಂಟುಮಾಡುತ್ತವೆ. ಆಸ್ಪಿರಿನ್‌-ಪರಿವರ್ತಿತ COX-2 ಲಿಪೋಕ್ಸಿನ್‌ಗಳನ್ನು ಉತ್ಪತ್ತಿ ಮಾಡುತ್ತವೆ, ಇವು ಉರಿಯೂತ-ವಿರೋಧಿಗಳು. ಜಠರಗರುಳಿನ ಅಡ್ಡ-ಪರಿಣಾಮಗಳನ್ನು ಕಡಿಮೆ ಮಾಡುವ ಉದ್ಧೇಶದಿಂದ ಹೊಸದಾಗಿ NSAID ಔಷಧ COX-2 ಪ್ರತಿರೋಧಕಗಳು COX-2ಅನ್ನು ಮಾತ್ರ ಪ್ರತಿರೋಧಿಸುವಂತೆ ಅಭಿವೃದ್ಧಿಪಡಿಸಲಾಗಿದೆ.
COX-2 ಪ್ರತಿರೋಧಕಗಳು ಹೃದಯಾಘಾತದ ಅಪಾಯವನ್ನು ಹೆಚ್ಚಿಸುತ್ತವೆ ಎಂಬ ಅಂಶ ಬಯಲಾದ ನಂತರ Vioxx(=ವೈಯಾಕ್ಸ್)‌ನಂತಹ ಕೆಲವು ಹೊಸ COX-2 ಪ್ರತಿರೋಧಕಗಳನ್ನು ಇತ್ತೀಚೆಗೆ ಹಿಂತೆಗೆದುಕೊಳ್ಳಲಾಯಿತು. ಶರೀರದಲ್ಲಿನ ಸೂಕ್ಷ್ಮನಾಳಗಳ ಒಳಪದರದಲ್ಲಿರುವ ಅಂತಸ್ತರ (=ಎಂಡೊಥೀಲಿಯಲ್) ಜೀವಕೋಶಗಳು COX-2ಅನ್ನು ಹೊರಸೂಸುತ್ತವೆ. COX-2ಅನ್ನು ಪ್ರತಿರೋಧಿಸುವುದರಿಂದ ಕಿರುಬಿಲ್ಲೆಗಳಲ್ಲಿನ COX-1 ಪ್ರಭಾವಕ್ಕೊಳಗಾಗದೆ ಥ್ರೋಂಬೊಕ್ಸೇನ್‌ ಮಟ್ಟದೊಂದಿಗೆ ಪ್ರೋಸ್ಟಗ್ಲಾಂಡಿನ್ ಉತ್ಪತ್ತಿಯು (ನಿರ್ದಿಷ್ಟವಾಗಿ PGI2; ಪ್ರೋಸ್ಟಸೈಕ್ಲಿನ್) ಕ್ಷೀಣಿಸುತ್ತದೆ. ಇದರಿಂದ PGI2ರ ಸುರಕ್ಷಿತವಾಗಿ ಹೆಪ್ಪುಗಟ್ಟುವಿಕೆಯನ್ನು ಪ್ರತಿರೋಧಿಸುವ ಪರಿಣಾಮವು ಕಡಿಮೆಯಾಗಿ, ಥ್ರೋಂಬಸ್ ಮತ್ತು ಹೃದಯಾಘಾತದಂತಹ ಅಪಾಯಗಳು ಮತ್ತು ಇತರ ರಕ್ತ ಪರಿಚಲನೆಯ ತೊಂದರೆಗಳು ಹೆಚ್ಚಾಗುತ್ತವೆ. ಒಮ್ಮೆ ಆಸ್ಪಿರಿನ್‌ ಎಂಜೈಮ್ಅನ್ನು ಮಾರ್ಪಡಿಸಲಾಗದ ರೀತಿಯಲ್ಲಿ ಪ್ರತಿರೋಧಿಸಿದರೆ, ಕಿರುಬಿಲ್ಲೆಗಳು DNAಅನ್ನು ಹೊಂದಿರದೆ ಇರುವುದರಿಂದ ಅವು ಹೊಸ COX ಉತ್ಪತ್ತಿಮಾಡಲು ಅಸಮರ್ಥವಾಗಿರುತ್ತವೆ. ಇದು ಮಾರ್ಪಡಿಸಲಾಗುವ ಪ್ರತಿರೋಧಕಗಳಿಗೆ ಪ್ರಮುಖ ವ್ಯತ್ಯಾಸವಾಗಿದೆ.
ರಕ್ತ ನಾಳ ಬೈಪಾಸ್ ಮತ್ತು ಸ್ಟೆಂಟ್‌ಗಳು
ಕಾರ್ಯ ವಿಧಾನ
ಪರಸ್ಪರ ಪ್ರಕ್ರಿಯೆ
COX-1 ಮತ್ತು COX-2 ನಿರೋಧ